cyanic-selkie/wikianc huggingface dataset:
Հայկական երաժշտություն
Դասական երաժշտություն
Համբարձում Լիմոնճյանը 1813-1815 թթ ստեղծում է հայկական նոր նոտագրություն ։ Այդ ժամանակ գրառվեցին ինչպես ժողովրդական երաժշտության նմուշներ, այնպես էլ հոգևոր՝ մասնավորապես Նիկողայոս Թաշչյանը հին հայկական հոգևոր երաժշտական ստեղծագործությունների 3 հատոր գրեց։ Երաժշտական մշակույթի նոր վերելք նկատվեց 19-րդ դարի երկրորդ կեսին, որը պայմանավորված էր նաև ազգային-ազատագրական գաղափարներով։ Թե՛ Արևելյան և թե՛ Արևմտյան Հայաստանում, ինչպես նաև Թուրքիայում, վերածնվում է հայկական երաժշտահասարակական կյանքը։ Հրատարակվում են երգերի բազմաթիվ ժողովածուներ (Ռափայել Պատկանյանի երգերի ազգային ժողովածուն, 1856 թ, Սանկտ Պետերբուրգ), ստեղծվում են երաժշտական համայնքներ։
Նիկողայոս Թաշչյանը (1878), Վենետիկի Մխիթարյանները (1882) և այլք երաժշտական տեսության և երաժշտական գրագիտության դասագրքեր են ստեղծում։ Այդ ժամանակաշրջանի կարևոր մշակութային ձեռքբերումը դառնում է հայկական երաժշտական պարբերականը։ Դեռևս 1857 թ Գաբրիել Երանյանը և Ա. Հովհաննիսյանը հրատարակում են երաժշտական «Քնար արևելյան» ամսագիրը։ 1879 թվականից լույս է տեսնում նաև Ե. Տնտեսյանի «Նվագ հայկական» ամսագիրը։ Բազմաթիվ խոշոր հայկական պարբերականներում տպագրվում են երաժշտական թեմաներով հոդվածներ։
Հայկական երաժշտական մշակույթի զարգացման գործում մեծ դեր խաղացին Լազարյան ճեմարանը, Ներսեսյան դպրոցը, Գևորգյան ճեմարանը։ 19-րդ դարի կեսերին ձևավորվում է նաև համերգային կյանքը։ Բացի աշուղների, դուդուկ, քամանչա նվագողների, ժողովրդական երգիչների միությունների ստեղծումից, հայտնվում են ինչպես ռուսական, այնպես էլ արևմտյան կոնսերվատորիաներ ավարտած առաջին երաժիշտները։ Ստեղծվում են նաև գործիքային համույթներ և սիմֆոնիկ նվագախմբեր, որոնց մեջ նշանակալի էր Սինանյանի նվագախումբը (1861-1896)։
Ե. Տնտեսյանի, Ն. Թաշչյանի, Գ. Կորգանովի, Տ. Չուխաճյանի և Գ. Երանյանի ստեղծագործություններում զարգանում էր երգչախմբային և անհատական երգի, ռոմանսի, Չուխաճյանի և Կորգանովի մոտ՝ նաև գործիքային երաժշտության ժանրը։ 1860-ական թվականներից շարունակում են ստեղծվել հայրենասիրական երգեր։ 19-րդ դարի երկրորդ կեսում է ստեղծվում նոր ազգային կոմպոզիտորական դպրոցը։
Պատմական նշանակություն ուներ 1868 թվականին Տիգրան Չուխաճյանի կողմից ստեղծված առաջին հայկական օպերան՝ «Արշակ II»-ը ։ 1891 թվականին Չուխաճյանը գրում է «Զեմիրե», 1897 թվականին՝ «Ինդիանա» օպերաները։ 1870-ական թվականներին գրում է 3 օպերետաներ, որոնցից ամենահայտնին «Լեբլեբիջի Հոր-հոր աղա»-ն է (1875)։ Սերովբե Բենկլյանի հետ միասին Չուխաճյանը ձևավորում է Մերձավոր Արևելքում առաջին մշտական գործող պրոֆեսիոնալ օպերետային թատերախումբ ։
1880-ական թվականներից պրոֆեսիոնալ կոմպոզիտորներն սկսում են հավաքել և մշակել հին հայկական ժողովրդական երգերը։ Այդ կոմպոզիտորների թվում էին Մակար Եկմալյանը, Քրիստափոր Կարա-Մուրզան և Նիկողայոս Տիգրանյանը։ Այդ ժամանակաշրջանից սկսում է նաև իր գործունեությունը հայկական երաժշտության պատմության ամենակարևոր գործիչներից մեկը՝ Կոմիտասը, ով առանցքային դեր խաղաց ազգային երաժշտաոճի վերածնման գործում։ Նրա բազմակողմանի գործունեությունը որոշեց հաջորդ դարերի ողջ հայկական երաժշտության հետագա զարգացման ճանապարհը։ Ալեքսանդր Սպենդիարյանի գործունեությամբ սկսվում է հայկական նվագախմբի և վոկալ-նվագախմբային երաժշտության պատմության նոր շրջան (սյուիտներ, Ղրիմյան էսքիզներ, Երեք պալմաներ և այլն)։ Ռոմանոս Մելիքյանը հիմնականում աշխատում է ռոմանսի բնագավառում։ 1912 թ Արմեն Տիգրանյանի կողմից «Անուշ» օպերայի բեմադրմամբ զարգանում է նոր ոճային ուղղություն հայկական երաժշտական թատրոնում։ Ստեղծագործությունը մայրենի լեզվով է։ Նույն 1912 թ Ազատ Մանուկյանը գրում է առաջին հայկական մանկական օպերան՝ «Չարի վերջը»։ 20-րդ դարի սկզբին իրենց գործունեությունն սկսեցին Գրիգոր Սյունին, Ս. Բարխուդարյանը, Ա. Մայիլյանը, Ա. Տեր-Ղևոնդյանը, Դ. Ղազարյանը, Ե. Բաղդասարյանը, Մ. Միրզայանը։ Այդ դարաշրջանի ազգային երաժշտագիտությունը, որի գլխավոր ներկայացուցիչներից էին Կոմիտասը, Վ. Կորգանովը, Ե. Տնտեսյանը, հիմնականում կապված է ժողովրդական և միջնադարյան պրոֆեսիոնալ երաժշտության, ազգային երաժշտական ավանդույթների ընկալման հետ։ Կոմիտասի հետ մեկտեղ ժողովրդական երաժշտության հավաքագրմամբ զբաղվում էր նաև Ս. Մելիքյանը, ով 1912 թ ստեղծեց Հայկական երաժշտական միություն։ 1919 թ Թիֆլիսում ստեղծվեց հայկական երաժշտության տեսաբանների միություն։
Այդ ժամանակաշրջանում բուռն զարգացում էր ապրում վոկալային արվեստը։ Ռուսաստանի և Եվրոպայի բազմազան բեմերում հանդես էին գալիս Նադեժդա Պապայանը, Տիգրան Նալբանդյանը, Արմենակ Շահմուրադյանը (Գրանդ օպերայի մենակատար), Մարգարիտ Բաբայանը, Բեգլար Ամիրջանը, Կոնստանտին, Հովհաննես, Եղինե, Նունե և Մարիա Կորգանովները։ Արգասաբեր գործունեություն էին ծավալում նաև դաշնակահարներ Ստեփան Էլմասյանը, Կարոլ Միկուլին, Ադամյան քույրերը, դիրիժոր Ալեքսանդր Ասլանովը (1912-1918 թթ ղեկավարել է Մարիինյան թատրոնի նվագախումբը), ջութակահարներ Դավիթ Դավթյանը և Հովհաննես Նալբանդյանը։
Բազմաթիվ հայ կոմպոզիտորներ, երաժիշտներ, դիրիժորներ, ովքեր ստիպված էին արտագաղթել Հայոց ցեղասպանության ժամանակ, իրենց ազգային երաժշտական մշակույթը զարգացրեցին աշխարհի տարբեր երկրներում։
XX դար
1930 թ. բեմադրվում է Սպենդիարյանի «Ալմաստ» օպերան, 1935 թ-ին՝ Ա. Ստեփանյանի «Քաջ Նազար» երգիծական օպերան (1936 թ-ին Ա. Ստեփանյանը գրոում է «Սասունցի Դավիթ» օպերան); Օպերայի ժանրում ստեղծագործում են Ա. Մաիլյանը, Ա. Այվազյանը, Լ. Հոջա-Էյնաթովը, Ս. Բալասանյանը և ուրիշները։
1930 թվականից սկսվում է 20-րդ դարի խոշորագույն կոմպոզիտորներից մեկի՝ Արամ Խաչատրյանի ակտիվ երաժշտական գործունեությունը։
Կրասնինսկի (գյուղ, Կրասնինսկի շրջան)
Կրասնինսկի (Краснинский), գյուղ Ռուսաստանի Լիպեցկի մարզի Կրասնինսկի շրջանի կազմում։
Հայկական երաժշտություն
XX դար
Հայ երաժշտարվեստի զարգացման համար իր ազդեցությունն ունեցավ Երկրորդ Համաշխարհային Պատերազմը։ Այդ տարիներին, ստալինյան դաժանագույն բռնատիրության պայմաններում, ելնելով քաղաքական իրավիճակից, ստեղծվում են Խորհրդային կարգերի և Ռուսաստանի հանդեպ հայ ժողովրդի հավատարմությունը հռչակող էստրադային երգեր, որոնց հեղինակներն են՝ Արամ Խաչատրյանը, Գրիգոր Եղիազարյանը, Մ. Միրզայանը, Ա. Այվազյանը, Արամ Մերանգուլյանը և ուրիշները, ինչպես նաև դասական ստեղծագործություններ (Ա. Խաչատրյանի II՝ և Ա. Ստեփանյանի I սիմֆոնիան, Գրիգոր Եղիազարյանի «Հայաստան» սիմփոնիկ պոեմը, Տ. Տեր-Մարտիրոսյանի ստեղծագործությունները և այլն)։
Կրասնինսկի (գյուղ, Կրասնինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:1924 թվականին հիմնադրված բնակավայրեր Կատեգորիա:Ռուսաստանի Լիպեցկի մարզի Կրասնինսկի շրջանի բնակավայրեր
Հայկական երաժշտություն
Ջազ
Հայաստանում ջազ սկսել են կատարել 1920-ական թվականներից։ 1930-ական թվականներին հայտնվեցին համույթներ, որոնք նվագում էին հիմնականում ջազ երաժշտություն, որոնցից ամենահայնտի խումբը համարվում էր Ցոլակ Վարդազարյանի նվագախումբը, որը համերգային ելույթներ էր ունենում «Մոսկվա» կինոթատրոնում։ Պաշտոնապես առաջին ջազային կոլեկտիվը հանդիսանում է 1938 թ. կազմավորված Հայաստանի պետական ջազային նվագախումբը՝ կոմպոզիտոր և թավջութակահար Արտեմի Այվազյանի գլխավորությամբ, իսկ դիրիժորն էր Ցոլակ Վարդազարյանը։
Ծանոթագրություններ
Կատեգորիա:Հայկական երաժշտություն
Երգ փաթիլի մասին
Երգ փաթիլի մասին (Пеесня о снежинке, կամ` «Ձյան փաթիլ» (Снежинка), երգ «Կախարդները» ֆիլմից, որն ըստ սցենարի կատարում է ֆիլմի գլխավոր հերոսի քույրը` Նինա Պուխովան (դերակատար` Անի Աշիմովա)` մայրաքաղաքային վոկալ-գործիքային նվագախմբի նվագակցությամբ։ Վերջինս ելույթ է ունենում Ամանորյա երեկոյին։ Ֆիլմի համար երգը կատարում են Օլգա Ռոժդեստվենսկայան և «Добры молодцы» վոկալ-գործիքային նվագախումբը։
2002 թվականին Դմիտրի Մալիկովի և Дайкири փոփ խմբի կողմից ձայնագրվել է երգի նոր տարբերակը` «Ձյան փաթիլ» անվանումով, որն ընդգրկվել է խմբի դեբյուտային «Любишь — таешь» ալբոմի մեջ ։ Երգի համար նկարահանվել է ամանորյա թեմատիկայով տեսահոլովակ, որտեղ կատարողներից բացի նկարահանվել են նաև Մալիկովի անչափահաս դուսրտ Ստեֆանիան, Բորիս Զոսիմովի դուստրը և «Хит-FM» ռադիոկայանի ղեկավարներ Կոնստանտին Գոնչարուկի և Նատալյա Բոժկոյի որդին ։
2008 թվականին Приключения Электроников փանկ ռոք խումբը վերաձայնագրել է երգը «Давайте озвсонимся!» ալբոմի համար, ինչպես նաև նկարահանել է տեսահոլովակ։
2014 թվականին «Gitarin.Ru» նախագիծը Նարինե Կոտոշյանի հետ ձայնագրել է երգի նոր տարբերակը` միայն ակուստիկ կիթառով։
2016 թվականին Մալիկովը Յուլիանա Կարաուլովայի հետ ձայնագրել է երգի նոր տարբերակը։ Նույն տարում իր տարբերակն է ձայնագրել բելառուս երգիչ IVAN-ը ։
Արտաքին հղումներ
Կատեգորիա:Ռուսերեն երգեր
Դունինո (գյուղ, Բլիզնյուկովի շրջան)
Դունինո (Дунине), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1893 թվականին։
2001 թվականի տվյալներով Դունինո գյուղում բնակվում էր 216 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 469,57 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1893 թվականին հիմնադրված բնակավայրեր
Նեյտրոնային ռազմամթերք
Նեյտրոնային ռազմամթերք, առատ նեյտրոնային ճառագայթմամբ միջուկային ռազմամթերքների հատուկ տարատեսակ, որում օգտագործվում են ծանր միջուկների միջուկային շղթայական ռեակցիաներն ու թեթև միջուկների ջերմամիջուկային ռեակցիաները։ Միջուկների տրոհման ռեակցիաներն անհրաժեշտ են սկզբնանյութերը մինչև 107 К տաքացնելու համար։ Պայթյունի էներգիայի մեծ մասն առաջանում է ջերմամիջուկային ռեակցիայից և անցնում շրջապատող միջավայր՝ հիմնականում արագ նեյտրոնների հոսքի ձևով։ Նեյտրոնների հոսքը կազմում է թափանցող ռադիացիայի հիմնական մասը, որը և ոչնչացնում է մարդկանց, այդ թվում տանկերում, զրահամեքենաներում և թաքստոցներում գտնվողներին՝ չվնասելով ռազմական տեխնիկան և շենքերը։ Նեյտրոնային ռազմամթերքի պայթման ժամանակ նեյտրոններին բաժին է ընկնում տասնապատիկ ավելի էներգիա, քան միջուկային մյուս ռազմամթերքների դեպքում։ Որպես սկզբնանյութ նեյտրոնային ռազմամթերքում օգտագործվում է դեյտերիումի և տրիտիումի խառնուրդը։ Նեյտրոնային ռազմամթերքի ստեղծման աշխատանքները տարվում են ԱՄՆ-ում 1960-ական թվականներին, և մի շարք երկրների ռազմաքաղաքական շրջանների կողմից այն ռեկլամվում է որպես մարդ ոչնչացնելու նոր, արդյունավետ միջոց։ ԽՍՀՄ-ը հանդես է գալիս նեյտրոնային ռազմամթերքի մշակման և արտադրության արգելման օգտին։
Տես նաև
Կատեգորիա:Զինամթերք Կատեգորիա:Միջուկային զենք Կատեգորիա:Ամերիկյան հայտնագործություններ
Սետ (քաղաք)
Սետ (Sète, Seta . մինչև 1927 թվականը անվանումը գրվում էր Cette), համայնք Ֆրանսիայի հարավում, նավահանգիստ Լիոնի ծոցի ափին, Էրո դեպարտամենտում (Լանգեդոկ-Ռուսիլյոն)։ Համարվում է Սետ կանտոնի կենտրոնը և միակ համայնքը։ Համայնքի օկրուգը՝ Մոնպելիե ։ Համայնքի INSEE կոդը՝ 34301։ Բնակչությամբ համայնքը 3-րդն է դեպարտամենտում և 2-րդը՝ օկրուգում ։
Սետ համայնքի նավահանգիստը չափերով Ֆրանսիայում երրորդն է։ Նավահանգստի ապրանքաշրջանառությունը տարեկան կազմում է ավելի քան 3,6 միլիոն տոննա (2005)։
Աշխարհագրություն
Քաղաքը կառուցված է Սեն-Կլեր բլրի վրա և շուրջը։ Միջերկրական ծովի ափին գտնվող նավահանգիստը ընդգրկում է Տո լճի հարավարևելյան մասը և բավակաին մեծ ծովափնյա տարածքներ։ Քաղաքում կան ծովը լճին միացնող շատ ջրանցքներ։ Բնակավայրը գտնվում է ծովի մակարդակից 0-176 մետր բարձրության վրա։ Քաղաքը սահմանակից է Բալարյուկ-լե-Բեն, Ֆրոնտինյան համայնքների հետ և տեղակայված է 26,7 կմ Մոնպելիեից և 615 կմ Փարիզից ։
Կլիմա
Քաղաքում կլիման մեղմ շոգ է։
Բնակչություն
Բնակչության շարժընթացը ըստ INSEE-ի․
Ընտրություններ
2014 թվականից համայնքապետը Ֆրանսուա Կոմանեն է, որի մանդատը գործում է 2014-2020 թվականներին։ 2014 թվականի մարտի 3-ին, քաղաքային ընտրությունների առաջին փուլում քվեարկության էին դրվել 8 թեկնածուներ։ Բնակչության մասնակցությունը կազմում էր 71,37%։ Մարտի 30-ին երկրորդ փուլ էին անցել 3 թեկնածուներ․ Ֆրանսուա Կոմանե, Ֆրանսուա Լիբերտի և Մարտ-Քրիստին Օբեր։ 47,00%-ը քվեարկել էր Ֆրանուա Կոմանեի օգտին ։
Արտաքին հղումներ
Կատեգորիա:Ֆրանսիայի քաղաքներ Կատեգորիա:Համայնք
(2799) Յուստաս
(2799) Յուստաս (Justus), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,389403 ա. մ., առավելագույնը մոտենում է 2,0891 ա. մ. հեռավորության վրա և հեռանում 2,6897 ա. մ. ։ Արեգակի շուրջ մեկ ամբողջական պտույտ է կատարում 1349,06 երկրային օրվա ընթացքում, իր ուղեծրով շարժվելով միջինում 0,266852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,29° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օդատի
Օդատի (大太刀, բառացիորեն թարգմանվում է որպես «մեծ թուր»), ճապոնական երկար թրի տեսակներից մեկը։ Նոդատի տերմինը (野太刀, «դաշտային թուր»)  ճապոնական թրի ևս մեկ տեսակ (նիհոնտո), սակայն շատ հաճախ սխալմամբ օգտագործվում է օդատի անվան փոխարեն  :
«Օդատի» կոչվելու համար թուրը պետք է ունենար 3 սյակուից ոչ պակաս (90,9 սմ) շեղբի երկարություն, սակայն օդատի թրի երկարության հստակ չափորոշում գոյություն չունի։ Սովորաբար օդատին 1,6-1,8 մետր երկարություն ունեցող շեղբով թրերն են։
Նշանակություն
Օդատի թրի նշանակությունը կարելի է բաժանել հետևյալ տեսակների՝ Օդատի թրերի մեծ մասը կիրառվել է առաջին երկու դեպքերում։
Պատրաստում
Օդատին շատ դժվար է պատրաստել։ Լավ օդատի պատրաստելու համար անհրաժեշտ է՝
Կիրառում
Օդատի թրերն, որոնք օգտագործվել են որպես զենք, սամուրայների համար չափազանց մեծ էին սովորական թրի նման դրանք կրելու համար։ Գոյություն ուներ օդատին կրելու երկու տարբերակ։
Արտաքին հղումներ
Կատեգորիա:Ճապոնական թրեր Կատեգորիա:Սառը զենքեր այբբենական կարգով Կատեգորիա:Սամուրայի զենքն ու սպառազինությունը
Մեծ Կամենուշկա (Կոնդոմայի վտակ)
Մեծ Կամենուշկա (Большая Каменушка), գետ Ռուսաստանում, հոսում է Կեմերովսկի շրջանում։ Գետի երկարությունը 12 կմ է։
Ամբրոլաուր
Ամբրոլաուր (ამბროლაური), քաղաք Վրաստանի Ռաչա-Լեչխումի և Քվեմո Սվանեթի երկրամասում։ Այդ երկրամասի (կամ մարզի) և Ամբրոլաուրի շրջանի վարչական կենտրոնն է։ Քաղաքի կարգավիճակ է ստացել 1966 թվականին։ 2014 թվականին բնակավայրինշնորհվել է ինքնակառավարվող քաղաքի կարգավիճակ ։ Գտնվում է Ռիոն գետի ափին, ծովի մակերևույթից մոտավորապես 550 մետր բարձրության վրա։ Զբաղեցնում է 1.6 km2. տարածք։ Բնակչությունը՝ ։
Քաղաքում զարգացած է սննդի արդյունաբերությունը, այդ թվում՝ գինու արտադրությունը։ Կա նաև կարի ֆաբրիկա։ Ամբրոլաուրից ոչ հեռու գտնվող Շաորի լճի ափերին ստեղծվել է հանգստի և առողջարանային գոտի, որը շարունակում է զարգանալ ։ 2017 թ. հունվարին շահագործման է հանձնվել օդանավակայանը, որը նախատեսված է փոքր (մինչև 20 ուղևոր տեղափոխող) ինքնաթիռների համար և միաժամանակ կարող է սպասարկել շուրջ 50 մարդու ։ Ամբրոլաուրն ունի գեղարվեստի հարուստ թանգարան, թատրոն...
Պատմություն
Հնագիտական պեղումների արդյունքները վկայում են, որ քաղաքի ներկայիս տարածքում բնակավայր գոյություն է ունեցել առնվազն վաղ միջնադարյան ժամանակներից։ Ենթադրվում է, որ մերձակայքում գտնվող Նիկործմինդա վանքի արձանագրություններից մեկում հիշատակված Մետեխարա գյուղը եղել է հենց Ամբրոլաուրի տեղում ։ Իսկ Ամբրոլաուր տեղանունը վկայված է 17-րդ դարից (այդ շրջանում բնակավայրը եղել է Իմերեթի արքաների նստավայրերից մեկը. մերձակայքում արքայական ամրոցն էր վեր խոյանում)։ 1934-1937 թթ. բնակավայրը կրել է Ենուկիձե անվանումը՝ ի պատիվ խորհրդային կուսակցական գործիչ Ա. Ս. Ենուկիձեի ։ Բայց երբ վերջինիս 1937 թվականին որպես տրոցկիստի գնդակահարել են, բնակավայրին վերադարձրել են իր պատմական անվանումը ։
Քաղաքը զգալի չափով վնասվել է 1991 թվականի Ռաճա-Ջավյան ուժգին երկրաշարժից ։
Ժողովրդագրություն
Ամբրոլաուրի բնակչության թվաքանակի փոփոխությունները.
Ծանոթագրություններ
Կատեգորիա:Վրաստանի քաղաքներ Կատեգորիա:Ամբրոլաուրի շրջան
Մարիա Կազարես
Մարիա Կազարես (Maria Casarès, իսկական ազգանունը՝ Կասարես Կիրոգա, ), ազգությամբ իսպանուհի ֆրանսիացի դերասանուհի։
Կենսագրություն
Մարիա Կազարեսը ծնվել է 1922 թվականին Լա-Կորունայում (Իսպանիա)։ Քաղաքական հայտնի գործիչ Սանտյագո Կազարես Քուրիոգայի դուստրն է։ 1936 թվականին ընտանյոք Ֆրանսիա ապաստանած Մարիան 1942 թվականին ավարտել է Փարիզի կոնսերվատորիայի դրամատիկական արվեստի դասընթացը, հանդես եկել Փարիզի մի շարք թատրոններում։ 1952 թվականին խաղացել է Կոմեդի-Ֆրանսեզում, Աթենայում, ապա՝ Ժան Վիլարի Ազգային ժողովրդական թատրոնում, մասնավորապես Ժերար Ֆիլիպի ընկերակցությամբ։ Նկարահանվել է Ռոբերտ Բրեսոնի «Բուլոնյան անտառի տիկնայք» (1945), Ժան Կոկտոյի «Օրփեոս» (1949) և «Օրփեոսի կտակը» (1960): 1960 թվականից՝ «Աթենեյ» թատրոնի դերասանուհի։ Լավագույն դերերից են՝ Վիկտորիա (Ալբեր Քամյուի «Պաշարում»), Մարի Թյուդոր (Վ. Տյուգոյի «Մարի Թյուդոր»), Գրուշա («Կարամազով եղբայրներ», ըստ Դոստոևսկու), Մարի Թյուդոր (Վիկտոր Հյուգոյի «Մարի Թյուդոր»), Ֆեդրա (Ժան Ռասինի «Ֆեդրա»)։ 1945 թվականից նկարահանվել է կինոյում («Պարմի մենաստան», «Որփեոն»)։ 1982 թվականին 60-ամյա Կազարեսը գլխավոր դերակատարումով հանդես է եկել թատրոնում, խաղալով Դոստոևսկու «Դևեր» պիեսում։
Դերասանուհի Մարիա Կազարեսին անվանում էին «Էքզիստենցիալիզմի մուսա»։ Ալբեր Քամյուն իր օրագրերում խոստովանում էր, որ Մարիան իր կյանքի մեծագույն սերն է։ «Մենք երջանիկ էինք, սակայն այդ երջանկությունը թունավորվում էր մեր հպարտությամբ։ Հպարտ սերն օժտված է վեհությամբ, սակայն զուրկ է հուսալիությունից, որը կարող է պարգևել միայն անձնվեր սերը»։
Ծանոթագրություններ
Կատեգորիա:Ֆրանսիացի դերասանուհիներ Կատեգորիա:Իսպանացի դերասանուհիներ Կատեգորիա:20-րդ դարի դերասաններ Կատեգորիա:Թատրոնի դերասանուհիներ Կատեգորիա:Ֆրանսիացի կինոդերասաններ Կատեգորիա:Պատվո լեգեոնի շքանշանի ասպետներ
Ավստրիական ճարտարապետություն
Ավստրիական ճարտարապետություն.
13-րդ դարի ճարտարապետություն
Ավստրիայի ճարտարապետության վերելքը տեղի է ունեցել միջին դարերում. 11-13-րդ դարերում կառուցվել են ռոմանական ոճի բազիլիկներ Գուրկեում և Զեկաուում, մատուռներ, 13-15-րդ դարերում՝ գոթական ոճի երկուսից չորս նավանի եկեղեցիներ։
Հայտնի է Ս. Ատեֆանի մայր տաճարը Վիեննայում (14-15-րդ դարերում, հնագույն մասը՝ 13-րդ դարի ռոմանական ոճի)։
Վերածնության դարաշրջան
Վերածնության դարաշրջանում Վիեննայի, Գրացի, Ինսբրուքի և այլ քաղաքների ամրոցները վերակառուցվել են թուրքական արշավանքներից պաշտպանվելու համար։ 16-18-րդ դարերում Ավստրիաում բարձր զարգացման է հասել բարոկկոյի ոճի ճարտարապետությունը (Ֆիշեր ֆոն էռլախ, Հիլդերբրսւնդ և ուրիշներ)։
Հիասքանչ տաճարներ, պալատական շինություններ են կառուցվել Վիեննայում, Զալցբուրգում, Լինցում, Մելկում, որոնք աչքի են ընկնում ձևերի հարստությամբ, ազատ հատակագծով։
19-րդ դարի 1-ին կեսի ճարտարապետության մեջ իշխում էր կլասիցիզմը, 2-րդ կեսին՝ էկլեկտիկ ոճը, որը 20-րդ դարի սկզբին փոխարինվեց «մոդեռն» ոճով, կառուցվեցին բազմաթիվ հասարակական շենքեր՝ օպերայի, պառլամենտի, քաղաքապետարանի (Ռատուշա) և ժողովրդական թատրոնի շենքերը Վիեննայում։ Երկրորդ համաշխարհային պատերազմից հետո ստեղծվեցին մի շարք ժամանակակից ոճով շինություններ (ճարտարապետներ՝ Ֆ. Շուստեր, 6. Ֆրանկ)։
Գուստաֆ (երգիչ)
Կենսագրություն
Կաերսը ծնվել է 1980 թվականի հուլիսի 5-ին, Ֆլամանդական Բրաբանտ նահանգի Լյովեն քաղաքում։ Նա իր երաժշտական կարիերան սկսել է Գենտի կոնսերվատորիայում սովորելիս՝ ի սկզբանե օգտագործելով Շտեֆեն բեմական անունը ։ 2000 թվականին նրա «Gonna Lose You» երգը դարձել է հիթ։ Հետագայում նա թողարկել է իր երկրորդ սինգլը, որը կոչվում էր «Sweetest Thing»։
Այդ թողարկումներից հետո Կաերսը սկսեց ավելի շատ կենտրոնանալ երգեր գրելու և պրոդյուսերական աշխատանքների վրա։ Նա նաև դարձել է ակտիվ բեք-վոկալիստ՝ կատարելով բեք-վոկալ, մասնավորապես Լեդի Լին և Վիլի Սոմերսների համար։
2010-ականների սկզբին որպես առաջատար վոկալիստ նա միացել է «Hercules and Love Affair» խմբին։ Որպես բեք-վոկալիստ հանդես է եկել Լաուրա Գրուսենեկենի համար Եվրատեսիլ 2018 երգի մրցույթում և Հուվերֆոնիկի համար՝ Եվրատեսիլ 2021 երգի մրցույթում ։
Բացի իր երգարվեստի կարիերայից, Կաերսը աշխատում է որպես վոկալի մարզիչ և ուսուցիչ Գենտ քաղաքի Գեղարվեստի թագավորական ակադեմիայում։
Նրա «Because of You» երգը հաղթել է եզրափակիչում 2023 թվականի հունվարի 14-ին և նա ներկայացրել է Բելգիան Եվրատեսիլ 2023 երգի մրցույթում ։
Արտաքին հղումներ
Կատեգորիա:Բելգիայի մասնակիցները Եվրատեսիլ երգի մրցույթում Կատեգորիա:Բելգիացի երգիչներ
Հիյումաա (կղզի)
Հիյումաա (գերմանական ժամանակաշրջանում անվանում էին նաև Դագո (բառացիորեն «ցերեկային կղզի») կամ Դագյո, իսկ ռուսական ժամանակաշրջանում՝ Խիումա; Hiiumaa), կղզի Բալթիկ ծովում, Արևմտաէստոնական կղզեխումբի կազմում։ Էստոնիայի և Արևմտաէստոնական կղզեխմբի մեծությամբ երկրորդ կղզին է։ Մակերեսը կազմում է 965 կմ²։ Վարչական առումով այն մտնում է Էստոնական Հիյումաա նահանգի կազմի մեջ։
Կղզու հողերը բերրի չեն, կազմված են հիմնականում կրաքարերից և ծովային նստվածքային ապարներից։ Ծածկված է սոճու անտառներով, իսկ ափամերձ շրջաններում եղեգնուտներով։
Արտաքին հղումներ
Կատեգորիա:Էստոնիայի կղզիներ Կատեգորիա:Բալթիկ ծովի կղզիներ
Պիեռ-Ժիլ դը Ժեն
Պիեռ-Ժիլ դը Ժեն» (Pierre-Gilles de Gennes, ), ֆրանսիացի ֆիզիկոս, Նոբելյան մրցանակի դափնեկիր, ճանաչում է ստացել հեղուկբյուրեղային էկրանների ստեղծման աշխատանքը ստեղծելու համար։ Մի շարք հիմնարար հայտնագործությունների համար որոշ գիտական շրջանակներում նրան կոչում էին «մեր օրերի Նյուտոն» ։
Կենսագրություն
Դը Ժենի հայրը բժիշկ էր, իսկ մայրը ֆինանսիստների ազդեցիկ ընտանիքի անդամ։ Մինչև 12 տարեկանը կրթություն է ստացել տանը, հետագայում արդեն սովորել է École Normale Supérieure դպրոցում, որտեղ ծանոթացել է ֆիզիկոս Ալֆրեդ Կաստլերի հետ։ 1955 թվական դպրոցն ավարտելուց հետո անցել է աշխատանքի Saclay ատոմային էներգայի հետազոտության կենտրոնում։
1971 թվականին ստացել է պրոֆեսորի կոչում։ 1977 թվականին ավարտում է իր «Բյուրեղյա ապարների ֆիզիկա» գիրքը, որը մինչ օրս էլ համարվում է տվյալ ոլորտում հենքային գիտելիքների դասագիրք։
1979 թվականին դարձել է Ֆրանսիայի գիտությունների ակադեմիայի անդամ, 1980 թվականին ստացել է Ֆրանսիայի գիտական հետազոտությունների ազգային կենտրոնի ոսկե մեդալով։
1991 թվական ստացել է Ֆիզիկայի Նոբելյան մրցանակ` «Բացահայտելու համար այն, որ պարզ համակարգերում կարգավորված երևույթները ուսումնասիրելու համար մշակված մեթոդները կարող են ընդհանրացվել ավելի բարդ նյութի տեսակների, մասնավորապես՝ հեղուկ բյուրեղների և պոլիմերների համար»:
Ունենալով ֆինանսական խնդիրներ՝ կնոջ Անն-Մարիի հետ, 1976 թվականին, Օրսեում գտնվող իրեն տանը բացել են ռեստորան «Le Boudin Sauvage», որը դեռևս գործում է.
Մահացել է քաղցկեղից 2007 թվականի մայիսի 18-ին երկարատև հիվանդությունից հետո։ Հուղարկավորված է Փարիզի Մոնռուժի գերեզմանատանը։
Ծանոթագրություններ
Կատեգորիա:Ֆրանսիացի ֆիզիկոսներ Կատեգորիա:Լոնդոնի թագավորական ընկերության անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Քաղցկեղից մահացածներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Ֆրանսիացի գիտնականներ Կատեգորիա:Ռուսաստանի գիտությունների ակադեմիայի անդամներ
Արթուր Բարսեղյան
Արթուր Բարսեղյան, հայ ֆուտբոլիստ, հանդես է գալիս կիսապաշտպանի դիրքում։ Արթուրը Դիլիջիանի «Իմպուլս» ակումբի սան է։
Ակումբային կարիերա
2007 թվականին Բարսեղյանը մի ամբողջ մրցաշրջան անցկացրել է Երևանի «Դինամո» ակումբում։ Այդ նույն մրցաշրջանին Արթուրը դարձել է 15 գոլի հեղինակ, և դարձել ակումբի լավագույն հարձակվող։
Հաջորդիվ հանդես է եկել «Ուլիս» ֆուտբոլային ակումբում ։ Նորամուտը Պրեմիեր Լիգայում կայացել է 2008 թվականի ապրիլի 27-ին, «Ուլիսը» իր հարկի տակ ընդունել է «Կիլիկա» ակումբին, որտեղ տան տերերը հաղթել էն 3:0 հաշվով։ Արթուրը խաղադաշտ է դուրս եկել 74-րդ րոպեին, առաջին գոլի հեղինակ՝ Տիգրան Դավթյանի փոխարեն։  Իսկ ինքը՝ Բարսեղյանը, դարձել է 3-րդ գոլի հեղինակ։
Ակումբից հեռանալուց հետո, գնացել է «Փյունիկ»։ «Փյունիկ»ում հասել շատ բարձունքների։ Բայց ակումբում մեծ մրցակցության պատճառով լքել է այն։
Արթուրը ընդունելով «Իմպուլսի» առաջարկը, տեղափոխվում է Դիլիջան։ Ակումբում իր նորամուտը նշել է 2011 թվականի ապրիլի 30-ին, իր նախկին ակումբ՝ «Ուլիսի» դեմ խաղում։ Արթուրը խաղադաշտ է դուրս եկել 74-րդ րոպեին, Էլթոնա Կարդոսոյի փոխարեն ։
Արտաքին հղումներ
Կատեգորիա:Հայ ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Գանձասարի ֆուտբոլիստներ
Մալայա Վուլիգա
Մալայա Վուլիգա (Мала Вулига), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1762 թվականին։
2001 թվականի տվյալներով Մալայա Վուլիգա գյուղում բնակվում էր 309 մարդ։ Բնակավայրը զբաղեցնում է 1,16 կմ² տարածք։ Բնակչության խտությունը կազմում էր 266,38 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տիվրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1762 թվականին հիմնադրված բնակավայրեր
Բիկուլովո (գյուղ, Աբզելիլովսկի շրջան)
Բիկուլովո (Биккулово, Биҡҡол), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 286 մարդ։
Խոսե Մանուել Խուրադո
Խոսե Մանուել Խուրադո Մարին (José Manuel Jurado Marín, ) իսպանացի ֆուտբոլիստ, Էսպանյոլ ակումբի կիսապաշտպան։
«Ռեալ Մադրիդ»
Խուրադոն Ռեալ Մադրիդ երիտասարդական ակումբի սան է։ 2005 թվականի հոկտեմբերի 29-ին Խուրադոն կատարել է իր նորամուտը Ռեալ Մադրիդ ակումբի կազմում՝ Բետիս ակումբի դեմ խաղի ժամանակ։ Առաջնությունում Խուրադոն ընդհանուր խաղացել է 5 խաղ, ինչպես նաև խաղադաշտ է դուրս եկել ՈՒԵՖԱ չեմպիոնների ԼԻգայի՝ հունական Օլիմպիակոս ակումբի հետ հանդիպման ժամանակ։
«Ատլետիկո Մադրիդ» և վարձավճարով «Մալյորկա» ակումբում
2006 թվականի օգոստոսի 4-ին Խուրադոն տեղափոխվել է Մադրիդի Ատլետիկո ակումբ ՝ կնքելով 4 տարվա պայմանագիր. տրանսվերի արժեքը կազմել է 3 միլիոն եվրո։ 2006-2007 թվականների առաջնությունում 33 խաղերից հետո Խուրադոն քիչ է դուրս եկել խաղադաշտ և հաջորդ մրցաշրջանի հուլիսին վարձավճարով տողափոխվել է Մալյորկա ակումբ։ Բալեայան կղզիների թիմի հետ հաջող խաղերից հետո, որտեղ Խուրադոն ճանաչվել է թիմի երկրորդ ռմբարկու (10 գոլ), 2008-2009 թվականների մրցաշրջանում իսպանացին վերադարձել է Ատլետիկո Մադրիդ ակումբ։
2009 թվականի նոյեմբերի 10-ին Խուրադոն երկարաձգել է պայմանագիրը Ատլետիկո Մադրիդ ակումբի հետ ։ Այդ մրցաշրջանը առավել հաճողակ է եղել Խուրադոյի համար։ Նա մրցաշրջանում մասնակցել է 38 խաղի և խաղադաշտում անցկացրել  (2 692 րոպե)։ 2009-2010 թվականների մրցաշրջանում նա  ակումբի կազմում մասնակցել է Եվրոպա Լիգայի և ՈՒԵՖԱ-ի Սուպերգավաթի առաջնություններին, ինչպես նաև հասել մինչև Իսպանիայի գավաթի խաղարկության եզրափակիչ։
«Ուոթֆորդ»
2015 թվականի հուլիսի 22-ին Խուրադոն մոսկովյան Սպարտակ ակումբից տեղափոխվել է անգլիական Ուոթֆորդ ակումբ՝ կնքելով 3 տարվա պայմանագիր ։ Օգոստոսի 8-ին Էվերթոն ակումբի դեմ խաղի ժամանակ նա կատարեց իր նորամուտը անգլիական Պրեմիեր լիգայում ։
«Էսպանյոլ»
2016 թվականի հուլիսի 5-ին Խուրադոն 1.2 միլիոն եվրոյով տեղափոխվել է իսպանական Էսպանյոլ ակումբ։ Սեպտեմբերի 9-ին Ռեալ Սոսեդադ ակումբի հետ խաղի ժամանակ նա կատարեց իր նորամուտը նոր թիմի կազմում ։ 2017 թվականի փետրվարի 26-ին Օսասունա ակումբի դեմ խաղի ժամանակ Խուրադոն խփեց իր առաջին գոլը Էսպանյոլ ակումբի կազմում ։
Միջազգային կարիերա
Խուրադոն խաղացել է Իսպանիայի մինչև 16, 17, 19 տարեկանների հավաքականների կազմում, ինչպես նաև Իսպանիայի մինչև 21 տարեկանների հավաքականի կազմում։ Խուրադոն նաև մասնակցել է 2009 թվականի աշխարհի պատանեկան և Եվրոպայի երիտասարդական առաջնություններին։
Ձեռքբերումներ
Ակումբային
«Ատլետիկո Մադրիդ»
«Շալկե 04»
Արտաքին հղումներ
Կատեգորիա:Ռեալ Մադրիդի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Ուոթֆորդի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Իսպանիայի ֆուտբոլի ազգային հավաքական Կատեգորիա:Իսպանացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Շուքրի
Շուքրի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կրասնիցի (գյուղ, Գատչինսկի շրջան)
Կրասնիցի (Красницы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 107 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
KIT-I
Պատմություն
Խմբի փորձերը սկսվել են 2007 թվականին ։ Սկզբնական շրջանում, խումբը բաղկացած էր Գրիշայից, Սկիտլսից, Ֆինկից և թմբկահարից, ով հետագայում լքեց խումբը ։ Ձայնագրման ընկերությունների և ռադիոկայանների կողմից՝ համագործակցության հրավերները մերժվելուց հետո խումբը դեմոձայնագրությունները ցույց տվեց պրոդյուսեր Մաքսիմ Ֆադեևին, ով հետագայում խմբի հետ սկսեց աշխատել ։ Առաջին տեսահոլովակների նկարահանումների ժամանակ Գրիշան ծանոթացավ թմբկահար Ջուսի հետ, ով հետագայում ընդգրկվեց խմբի կազմի մեջ ։
2009 թվականի ամռան սկզբին, ըստ «Մոսկովսկի կոմսոմոլեց»֊ի, խումբը դարձավ ժամանակաշրջանի գլխավոր երաժշտական ցնցումը, իսկ նրանց տեսահոլովակներն ու երգերն ընդգրկվեցին երկրի առաջատար երաժշտական հեռուստաալիքների և ռադիոկայանների ռոտացիաներում ։ 2010 թվականին խումբը հաղթեց «OE Video Music Awards 2010»֊ի երկու անվանակարգում։ Մրցույթը կազմակերպվել էր մերձբալթյան երկրներում հեռարձակվող ОЕ ժամանացային ալիքի կողմից։
Արտաքին հղումներ
Կատեգորիա:Ռուսական ռոք խմբեր Կատեգորիա:2007 հիմնադրված երաժշտական խմբեր
Զուբովո (գյուղ, Բլիզնյուկովի շրջան)
2001 թվականի տվյալներով Զուբովո գյուղում բնակվում էր 33 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 253,85 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Պերճ Վարդապետյան
Պերճ Արիստակեսի Վարդապետյան, հայ խորհրդային ներզատաբան։ Բժշկական գիտությունների դոկտոր (1970), պրոֆեսոր (1972)։ ՀԽՍՀ առողջապահության նախարարության գլխավոր ներզատաբանը (1968)։
Կենսագրություն
1940 թվականին ավարտել է Երևանի բժշկական ինստիտուտը։ Մասնակցել է Հայրենական Մեծ պատերազմին։ 1953 թվականից դասախոսել է Երևանի բժշկական ինստիտուտի ներքին հիվանդությունների ամբիոնում, 1970 թվականից նույն ինստիտուտի իր նախաձեռնությամբ հիմնված ներզատաբանության ամբիոնի վարիչն է։
Գիտական աշխատանքները վերաբերում են ներզատիչ գեղձերի ախտաբանությանը։ Խորհրդային Հայաստանում առաջինն է ներդրել սիրտ-անոթային համակարգի ուսումնասիրման մի շարք նոր մեթոդներ (բալիստա-սրտագրություն, վեկտոր-սրտագրություն, ձայնասրտագրություն, անոթազարկագրություն և այլն)։ Վարդապետյանը ՀՍՍՀ ներզատաբանների գիտական ընկերության նախագահն է։
Ծանոթագրություններ
Կատեգորիա:Հայ բժիշկներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:ԽՄԿԿ անդամներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ
Ռաֆայել Ալագյոզյան
Ռաֆայել Գրիգորի Ալագյոզյան, կաթնագործության բնագավառի հայ գիտնական։ Կենսաբանական գիտությունների դոկտոր (1974) :
Կենսագրություն
Ռաֆայել Ալագյոզյանը ծնվել է 1934 թվականի հոկտեմբերի 3-ին, Լենինական քաղաքում։ 1969-1981 թվականներին աշխատել է Երևանի անասնաբուծական-անասնաբուժական ինստիտուտի կաթի տեխնոլոգիայի հիմնախնդրային լաբորատորիայում։ 1971-1981 թվականներին եղել է սանիտարիայի և հիգիենայի բաժանմունքի հիմնադիր-վարիչ ։
Աշխատանքները վերաբերում են խմելու պաստերացված կաթի հոսքային գծի տեխնոլոգիական սարքավորումների լվացման և վարակազերծման արդյունավետ եղանակների որոնման և սանիտարական մշակման բակտերիաբանական գնահատման խնդիրներին։ Առաջարկել է ձեռքերի սանիտարական մշակման, պաստերացման սարքավորումներում կաթնային քարերի վերացման միջոցներ։
Ծանոթագրություններ
Կատեգորիա:Հայ գիտնականներ Կատեգորիա:Կենսաբանական գիտությունների դոկտորներ Կատեգորիա:Երևանի անասնաբուծական-անասնաբուժական ինստիտուտի շրջանավարտներ Կատեգորիա:Կաթնագործության բնագավառի հայ գիտնականներ
Տուասսե (կանտոն)
Տուասսե (Thoissey), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 12005 մարդ էր։ Կանտոնի համարը 132 է։ Կանտոնում կա 12 կոմունա։
Արտաքին հղումներ
Կատեգորիա:Ֆրանսիայի կանտոններ Կատեգորիա:Էն դեպարտամենտի կանտոններ
Ֆրանց Յոզեֆ I
Ֆրանց Յոզեֆ I (օգոստոսի 18, 1830, Վիեննա, Ավստրիա - նոյեմբերի 21, 1916, Վիեննա, Ավստրիա) Ավստրիայի թագավորության, հետագայում նաև Ավստրո-Հունգարիայի կայսր՝ Հաբսբուրգների արքայատոհմից։ Ծնվել է 1830 թվականին։ Նրա կառավարման տարիները համընկնում են Ավստրո-Հունգարիայում բռնկված հեղափոխության հետ։ Ավստրիայի ամենաերկար կառավարած կայսրն է։ Կառավարման առաջին տարիներին Ավստրիան սահմանադրական միապետություն էր, սակայն կառավարման կեսերին ղեկավարել է միահեծան կերպով՝ ցրելով Ռայխստագը։ 1860-1870 թվականներին կայսրը երկրում տիրող խառնակ շրջանը ցրելու նպատակով կատարում է բարենորոգումներ։ 1916 թվականին մահանում է, և գահը անցնում է որդուն։
Կենսագրություն
Ֆրանց Յոզեֆ I-ը Ֆրանց Կարլի ավագ որդին է և կայսր Ֆերդիանդ I-ի կրտսեր եղբայրը։ Նրա մայրը գերմանացի արքայադուստր Սոֆյա Բավարիացին է։ Ավստրիական հեղափոխության շրջանում (1848 թվական), նրա հայրը հրաժարվեց Ավստրիայի գահից՝ այն հանձնելով իր տասնութամյա որդուն՝ Ֆրանց Յոզեֆին և 18-ամյա Ֆրանցը հայտնվեց բազմազգ Հաբսբուրգյան պետության գահին։
Անձնավորություն
Կայսրը հայտնի էր իր պահպանողական հայացքներով, հասարակ կենցաղով և ուշադրություն էր դարձնում էթիկային ու ավանդույթներին։ Իրեն անվանում էր «հին դպրոցի վերջին միապետ»։ Այն բանից հետո, երբ եղբայրը գնդակահարվեց Մեքսիկայում, կայսրը մինչև կյանքի վերջ՝ շուրջ 50 տարի, չէր ընդունում մեքսիկացի պատվիրակների։ Նա այդպես էլ հեռախոս թույլ չտվեց օգտագործել պալատում և մեծ դժվարությամբ համաձայնեց էլեկտրաէներգիայի կիրառմանը։ Երբ որդին մահացավ ինքնասպանության նմանվող հանգամանքներում, Ֆրանց Յոզեֆը գրեց եվրոպական բոլոր միապետներին, որ որդու մահվան պատճառը որսի ժամանակ պատահական արձակված գնդակն էր, սակայն Լեո XIII Հռոմի պապին հայտնեց իր կասկածների մասին առ այն, որ որդին ինքնասպան է եղել։
Կոչումներ
Կոչումներ
Աղբյուրներ
Կատեգորիա:Ավստրիայի կայսրեր Կատեգորիա:Վիեննա քաղաքում ծնվածներ Կատեգորիա:Վիեննա քաղաքում մահացածներ Կատեգորիա:Հունգարիայի թագավորներ Կատեգորիա:Չեխիայի թագավորներ Կատեգորիա:Հաբսբուրգներ Կատեգորիա:Թոքաբորբից մահացածներ Կատեգորիա:Կաթոլիկ միապետներ Կատեգորիա:Կապիչի շքանշանի ասպետներ Կատեգորիա:Վիկտորիանական թագավորական շղթայի ասպետներ
Գուրջաան
Գուրջաան (გურჯაანი), քաղաք Վրաստանի Կախեթի մարզում։ Բնակչությունը՝ ։
Քոլմ Թոյբին
Քոլմ Թոյբին (Colm Tóibín, ), իռլանդացի գրող, լրագրող, գրականագետ ։ Գրում է անգլերենով։
Կենսագրություն
Սովորել է Վեքսֆորդի Սուրբ Պետրոսի քոլեջում։ Նա որպես բարմեն աշխատել է Տրամորում։ Ավարտել է Դուբլինի համալսարանական քոլեջը (1975)։ Նա ապրել է Բարսելոնայում, 1978 թվականին վերադարձել է Իռլանդիա։ Նա աշխատել է որպես լրագրող «Magill» ամսագրում, 1982-1985-ական թվականներին եղել է դրա գլխավոր խմբագիրը։ Դասավանդել է ԱՄՆ համալսարաններում, ներկայումս՝ Կոլումբիայի համալսարանի և Մանչեսթերի համալսարանի պրոֆեսոր։ «Aosdána» իռլանդական արվեստի միության անդամ։
Ճանաչում
2011 թվականին արժանացել է Իռլանդական PEN միջազգային կազմակերպության գրական մրցանակի ։ Օլսթերի համալսարանի պատվավոր դոկտոր։ Գրականության թագավորական ընկերության անդամ։ Արվեստի և գիտությունների ամերիկյան ակադեմիայի անդամ (2016)։
Արտաքին հղումներ
Կատեգորիա:Իռլանդացի գրողներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Բնօրինակում անաղբյուր հոդվածներ Կատեգորիա:Իռլանդացի բանաստեղծներ Կատեգորիա:Իռլանդացի վիպասաններ Կատեգորիա:Իռլանդացի դրամատուրգներ Կատեգորիա:ԼԳԲՏ վիպասաններ Կատեգորիա:20-րդ դարի պատմվածքագիրներ
Մեծ Սուետա
Մեծ Սուետա (Большая Суета), գետ Ռուսաստանում, հոսում է Կեմերովսկի շրջանում։ Գետի երկարությունը 35 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բիկուլովո (գյուղ, Բիժբուլյակսկի շրջան)
Բիկուլովո (Биккулово, Биҡҡол), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 280 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Բնածին պղինձ
Սինգոնիան խորանարդային է, կառուցվածքը՝ կոորդինացված ։
Բյուրեղի տեսքը խորանարդաձև է, տասներկուանիստ, երբեմն ութանիստ։ Պարզ բյուրեղներ հազվադեպ են լինում։ Սովորաբար երկվորյակային սերտաճվածքներ են։ Առանձնահատկություններն են՝ հարթ և մասշտաբային դենդրիտներ, հանքաշերտեր, խիտ ամուր զանգվածներ (ամենամեծ բնածինը կշռում էր 420 տոննա), փոքր միացություններ, փոշենման և գնդաձև արտազատումներ ։
Գույնը՝ հանքանյութի թարմ կոտրվածքում բաց վարդագույն է, փոխակերպվում է մուգ կարմիրի, իսկ հետո շականակագույնի։ Ունի մետաղական փայլ, կոտրվածքը՝ կեռաձև։ Ամրությունը՝ 2.5—3: Խտությունը՝ 8.4—8.9: Դյուրակուռ է։ Ունի շատ բարձր էլեկտրահաղորդականություն։
Բնածին պղինձը ձևավորվում է ներածին և արտածին պրոցեսներում։ Նրա հետ զուգակցվում են հետևյալ հանքանյութերը՝ կուպրիտներ, ազուրիտներ, մալաքիտներ, քրիզոկոլաների, տենորիտների։ Հարստացվում է հիմանակնում ֆլոտացիայի եղանակով։ Ամենաամեծ ծննդավայրը գտնվում է Վերին լճում (ԱՄՆ) ։ Ռուսաստանում հսկայական ծննդավայրերից է Ուդոկանսկի ծծնդավայրը Անդրբայկալյան երկրամասում ։
Մայանով
Մայանով (Маянів), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1618 թվականին։
2001 թվականի տվյալներով Մայանով գյուղում բնակվում էր 373 մարդ։ Բնակավայրը զբաղեցնում է 16,29 կմ² տարածք։ Բնակչության խտությունը կազմում էր 22,9 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տիվրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1618 թվականին հիմնադրված բնակավայրեր
Պերոննա
Պերոն կամ Պերոննա, համայնք Ֆրանսիայի հյուսիսում՝ Պիկարդիա մարզի Սոմ գավառում։ Նույնանուն շրջանի և կանտոնի վարչական կենտրոնն է։ Գտնվում է Սոմ գետի ափին, Ամյենից 50 կմ դեպի արևելք և Ա1 «Նոր» մայրուղուց 8 կմ հեռավորության վրա։ Բնակչությունը 2012 թվականի տվյալներով՝ 7 737 մարդ։
Պատմություն
Տեղակայված է պատմական Սանտեր մարզի տարածքում,քաղաքը հարստացել և ամրապնդվել է Վերմանդուա կոմսերի օրոք։ XII դարում Ֆիլիպ Օգոստոսը վերակառուցեց Պերոնի ամրոցը,որտեղ մինչև մահը տանջվել էր իր նախորդը՝ Կարլ 3-րդը։
1468 թվականին Պերոննայում Ֆրանսիայի թագավոր Լյուդովիկոս XI-ի հետ հանդիպման ժամանակ բուրգունդյան դուքս Կարլ Համարձակը կալանքի տակ վերցրեց թագավորին, նրան ստիպելով ստորագրել Ֆրանսիայի համար ծանր պայմանագիր՝ Պերոնյան պայմանագիրը։ Ֆրանսիայի թագավորի պերոննական գերեվարվան մասին ներկայացվում է Վալտեր Սքոթի «Քվենտին Դորվարդ» վեպում։ Պատմիչները պնդում են,որ ցանկանալով խոցել փարիզցիների կողմից չսիրված թագավորին՝ մարդիկ տնային ագռավներին սովորեցնում էին կրկնել «Պերոննա» բառը։ 1536 թվականին պերոննացիները Կարլ 5-րդի գլխավորությամբ կարողացան դիմադրել իսպանացիների պաշարմանը:1870 թվականի,1917 թվականի և 1940 թվականի ռազմական բախումների ժամանակ քաղաքը կանգնած էր ոչնչացման եզրին։ Պերոննացիների ռազմական սխրանքների համար քաղաքը պարգևատրել է «Պատվո լեգեոն» շքանշանով և երկու մարտական խաչով։
Տնտեսություն
Բնակչության զբաղվածության կառուցվածք. Գործազրկության աստիճանաը 2011 թվականի տվյալներով՝ 20,9 %
Վարչակազմ
Պերոննայի քաղաքապետի պաշտոնը 2014 թվականից զբաղեցնում է Թերեզա Դեժերը։
Ժողովրդագրություն
Բնակչության դինամիկան (մարդ)
Աղբյուրներ
Կատեգորիա:Ֆրանսիայի բնակավայրեր
(2800) Օվիդիուս
(2800) Օվիդիուս (Ovidius), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիրել Նոա
Նոա Կիրել (נועה קירל, ), իսրայելցի երգչուհի, հեռուստահաղորդավարուհի, մոդել, պարուհի և դերասանուհի։ MTV եվրոպական երաժշտական մրցանակաբաշխության հնգակի հաղթող՝ «Լավագույն իսրայելցի արտիստ» անվանակարգում (2017, 2018, 2020, 2021, 2022) ։
«Unicor» երգով ներկայացրել է Իսրայելը Եվրատեսիլ 2023 երգի մրցույթում ։
Կենսագրություն
Ծնվել է Ռաանանա քաղաքում, ավստրո-հրեական և սեֆարդական ծագում ունեցող ծնողների ընտանիքում։ Նոան Ամիրի և Իլանա Կիրելի կրտսեր երեխան է, ունի երկու ավագ եղբայր։
2020 թվականի մարտից մինչև 2022 թվականի փետրվարը ծառայել է Իսրայելի պաշտպանության բանակում, որտեղ իր խաղացանկով հանդես է եկել զինվորների համար։
2022 թվականի օգոստոսին հայտարարվել է, որ Նոա Կիրելը կլինի Իսրայելի ներկայացուցիչը Մեծ Բրիտանիայում կայանալիք Եվրատեսիլ 2023 երգի մրցույթում ։
Անձնական կյանք
2021 թվականի հոկտեմբերից նա հարաբերությունների մեջ է իսրայելցի մոդել և դերասան Թոմեր Հակոենի հետ ։
Բորիս Իսաչենկո
Բորիս Լավրենտևիչ Իսաչենկո (Исаченко, Борис Лаврентьевич, ), խորհրդային մանրէաբան և բուսաբան, ԽՍՀՄ ԳԱ ակադեմիկոս (1946, թղթակից անդամ՝ 1929 թվականից), Ուկրաինայի ԳԱ ակադեմիկոս (1945, թղթակից անդամ՝ 1929 թվականից), կենսաբանական գիտությունների դոկտոր (1934), ՌԽՖՍՀ գիտության վաստակավոր գործիչ։
Աշխատանքները վերաբերում են ծովերի (հիմնականում բևեռային) մանրէաբանությանը, ինչպես նաև սերմնաբանության, բուսաբանության, ընդհանուր գյուղատնտեսոական և տեխնիկական մանրէաբանության հարցերին։
Կենսագրություն
Բորիս Իսաչենկոն ավարտել է Պետերբուրգի համալսարանի ֆիզիկամաթեմատիկական ֆակուլտետի բնագիտության բաժինը (1895)։ 1900-1929 թվականներին եղել է դոցենտ, պրոֆեսոր, 1918 թվականին համալսարանում իր կողմից կազմավորած միկրոկենսաբանության ամբիոնի վարիչ։ 1929-1937 թվականներին՝ Լենինգրադի Փորձարարական բժշկության համախորհրդային ինստիտուտի բաժնի վարիչ։
1902-1917 թվականներին եղել է Սանկտ Պետերբուրգի բուսաբանական այգու սերմերի հետազոտությունների բաժնի վարիչը, իսկ 1917-1930 թվականներին՝ տնօրենը։ Գիտական սերմնաբանության և սերմերի վերահսկմանը նվիրված աշխարհում առաջին ամսագրի նախաձեռնողն ու խմբագիրն էր․ բազմիցս ներկայացրել է ԽՍՀՄ-ն սերմերի հետազոտմանը նվիրված միջազգային վեհաժողովներին։
1904 թվականին մասնակցել է Ստեբուտովի կանանց գյուղատնտեսական դասընթացներին, գլխավորել է բուսաբանության ամբիոնը, դասախոսություններ կարդացել բույսերի ֆիզիոլոգիայի և դասակարգման, կազմախոսության և միկրոկենսաբանության վերաբերյալ։ Տվյալ ուսումնական հաստատությունում աշխատել է ավելի քան 30 տարի։ 1920-1922 թվականներին եղել է Ի․ Ստեբուտի անվան գյուղատնտեսական ինստիտուտի ռեկտորը (հետագայում՝ Գյուղատնտեսական ակադեմիա)։
1937 թվականից աշխատել է ԽՍՀՄ ԳԱ միկրոկենսաբանության ինստիտուտում (1939 թվականից՝ տնօրեն)։
Երկար ժամանակ եղել է «Միկրոկենսաբանություն» ամսագրի գլխավոր խմբագիրը։
Թաղված է Մոսկվայի Վվեդենսկի գերեզմանոցում։
Պարգևներ
Պարգևատրվել է Լենինի շքանշանով, Կարմիր դրոշի աշխատանքային շքանշանով և մեդալներով։
Արտաքին հղումներ
Կատեգորիա:Խորհրդային մանրէաբաններ Կատեգորիա:Մոսկվա քաղաքում մահացածներ Կատեգորիա:Կենսաբանական գիտությունների դոկտորներ Կատեգորիա:Ռուս մանրէաբաններ Կատեգորիա:ԽՍՀՄ ԳԱ իսկական անդամներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Խորհրդային բուսաբաններ Կատեգորիա:Խորհրդային կենսաբաններ Կատեգորիա:ԽՍՀՄ ԳԱ ակադեմիկոսներ Կատեգորիա:ԽՍՀՄ ԳԱ թղթակից անդամներ
Խոսե Պինասո Մարտինես
Նկարիչ Իգնասիո Պինասոյի որդին, քանդակագործ Իգնասիո Պինասո Մարտինեսի (1883, Վալենսիա - 1970, Գոդելյա) եղբայրը ։
Կենսագրություն
Խոսե Պինասո Մարտինեսի նկարչական գործունեության վրա մեծ է եղել հոր՝ նկարիչ Իգնասիո Պինասոյի ազդեցությունը։ Երկու տարեկան հասակում տեղափոխվել է Վալենսիա։ Նկարել սկսել է վաղ տարիքից։ 1895 թվականին՝ 16 տարեկանում, մասնակցել է ազգային ցուցահանդեսի։ Հետագայում ստեղծագործական գործունեություն է ծավալել Մադրիդում, որտեղ արժանացել է այնպիսի քննադատների բարձր գնահատականի, ինչպիսիք են Մանուել Աբրիլը, Խոսե Ֆրանսեսը։
Արվեստի քննադատ Խոսե Ֆրանսեսը «Silvio Lago» կեղծանվամբ «La Esfera»պատկերազարդ ամսագրում հաստատել է, որ Խոսե Մարտինեսը 1910 թվականին ավարտել է «Լիարժեք կյանք» աշխատանքը։ «Floreal» կտավի համար 1915 թվականին արժանացել է Գեղարվեստի ազգային ցուցահանդեսի իր առաջին մրցանակին ։ 1921 թվականին ճամփորդել է Կուբա, որտեղ կատարել է տարբեր պատվերներ ։
Ծանոթագրություններ
Կատեգորիա:Իսպանացի նկարիչներ Կատեգորիա:Իսպանացի քանդակագործներ
Քոնսթիթյուշն հիլլ (փողոց)
Քոնսթիթյուշն հիլլ (Constitution Hill), փողոց պատմական Լոնդոնի կենտրոնում, որը միացնում է Բուկինհեմյան պալատի հրապարակը Հաիտ զբոսայգուն։ Երկարությունը 500 մ է, երկու կողմերին տեղակայված են Գրին զբոսայիգին և բարձր պարիսպը փշալարերով, որի մոտ գտնվում է Բուկինհեմյան պալատի այգին։
Չնայած hill (- բլուր, լեռ) անվանը՝ փողոցը տեղակայված է հարթ տարածքում, հազիվ նկատելի թեքությամբ։ Քարտեզի վրա հայտնվել է XVII դարում և ցույց էր տալիս ճանապարհը դեպի Կենսինգտոն, և հենց այդ դարում ստացավ հատուկ շնորհիվ թագավոր Չարլզ II-ի զբոսանքների (constitutional- երեկոյան կամ առավոտյան զբոսանք ֆիզիկական առողջության ամրապնդման համար)։ Փողոցը վերջանում է Գաիտ զբոսայգու մի կողմից 2002 թվականից զարդարված է Մեմորիալ դարպասների սյուներով։ Այնտեղից բացվում է տեսարան դեպի Բիգ Բեն և Վելինգտոնի կամար։
Պատկերասրահ
Կատեգորիա:Լոնդոնի փողոցներ
Փրփրաքար
Փրփրաքար, բջջավոր ապակի, որն ստացվում է ջերմամշակման ժամանակ մանրացված ապակենման ապարների (պեռլիտ, տուֆ, պեմզա և այլն) և նատրիումի հիդրօքսիդի խառնուրդի փքումով։
Կատեգորիա:Ապակի
Կրասնո (գյուղ, Վաչսկի շրջան)
Կրասնո (Красно), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Բնակչությունը 2008 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Չաթարկալա
Չաթարկալա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կարոն Բատլեր
Ջեյմս Կարոն Բատլեր (James Caron Butler, ), ամերիկացի պրոֆեսիոնալ բասկետբոլիստ, թեթև հարձակվող։ Հանդես է գալիս Բասկետբոլի ազգային ասոցիացիայի «Սակրամենտո Քինգս» ակումբում։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:Մայամի Հիթի բասկետբոլիստներ Կատեգորիա:Լոս Անջելես Լեյքերսի բասկետբոլիստներ Կատեգորիա:Վաշինգտոն Վիզարդսի բասկետբոլիստներ Կատեգորիա:Դալաս Մավերիքսի բասկետբոլիստներ Կատեգորիա:Լոս Անջելես Կլիպերսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:Օկլահոմա Սիթի Թանդերի բասկետբոլիստներ Կատեգորիա:Դետրոյթ Փիստոնսի բասկետբոլիստներ Կատեգորիա:Սակրամենտո Քինգսի բասկետբոլիստներ
Սերգեյ Կազբինցև
Սերգեյ Բոգդանի Կազբինցև, ազգությամբ հայ գեներալ-մայոր (1942)։ Եղել է ԽՄԿԿ անդամ 1925 թվականից։ Ավարտել է Հյուսիսային Կովկասի ռազմական շրջանի ռազմաքաղաքական դպրոցը (1926), Մ. Ֆրունզեի անվան ռազմական ակադեմիային կից բարձրագույն քաղաքական կազմի վերապատրաստման դասընթացը (1941)։
Հայրենական մեծ պատերազմի ժամանակ եղել է Արևմտյան ռազմաճակատի 19-րդ բանակի շտաբի զինվորական կոմիսար, 1941 թվականի օգոստոսից՝ Արևմտյան ռազմաճակատի զինվորական կոմիսար, ապա՝ շտաբի պետի տեղակալ։ 1944 թվականին նշանակվել է 3-րդ Բելառուսական ռազմաճակատի քաղվարչության պետի տեղակալ, ապա՝ քաղվարչության պետ։ Մասնակցել է Բելառուսիայի, Մերձբալթիկայի ազատագրմանը, Արևելապրուսական գործողությանը։
Ետպատերազմյան տարիներին վարել է պատասխանատու պաշտոններ, եղել է ԽՍՀՄ զինված ուժերի գլխավոր շտաբի քաղբաժնի պետ, Գլխավոր շտաբի ռազմագիտական վարչության պետի քաղաքական գծով տեղակալ։ Պարգևատրվել է Լենինի, Կարմիր դրոշի 2 և այլ շքանշաններով։